ኣዲስ የተወለዱ ልጆቻችሁን ልደት ማስመዝገብ በጣም ኣስፈላጊ ነገር ነው። ነፃ ነው፣ ቀላልና ልጆቻችሁ የሚያስፈልጋቸው እንደ ትምህርት፣ ጉዞና፣ ከመንግስት በኩል የሚሰጣቸው ጥቅማ ጥቅሞች እንዲያገኙ ይረዳል።

ከታች የተዘረዘሩትን የደረጃ ቅደም ተከተሎችን ካነበባችሁ በኋላ ቀጥሎ በተመለከተው ድረ ገፅ ለማስመዝገብ ተዘጋጁ፤ [www.justice.tas.gov.au/bdm/newborn](http://www.justice.tas.gov.au/bdm/newborn)

ደረጃ 1

ሁለታችሁም ወላጆች (እንደ ሜዲኬር ካርድ፣ የመንጃ ፈቃድና ፓስፖርት) ያሉ 3 የማንነት መታወቂያ መረጃ ቅጂዎችን በማዘጋጀት ተጣርተው በፋይላችሁ እንዲጫኑ ይደረጋል።

ደረጃ 2

ሁለታችሁም ወላጆች የየግላሁን መረጃ (የመልእክት/የግንኙነት መረጃዎቻችሁ፣ የጋብቻ/የግንኙነት ማስረጃችሁን፣ የልጆቻችሁ ስምና እድሜ) መስጠት ይጠበቅባችኋል። ሌሎች ተጨማሪ መረጃዎች ማለትም ልጆቹ የተወለዱበት ሆስፒታልና ኣድራሻው እንዲሁም ልጆቹ ሲወለዱ የነበራቸውን ክብደት መስጠት ይጠበቅባችኋል።

ደረጃ 3

ሁለታችሁም ወላጆች በልጆቹ ስም መስማማት ኣለባችሁ።

ደረጃ 4

ሁለታችሁም ወላጆች የምትሰጡት መረጃ እውነትና መሆኑ ማረጋገጥ ኣለባችሁ።

ደረጃ 5

ኤሌክትሮኒካዊ የሆነውን ቅፅ ሞልታችሁ ኣስገቡ። የልደት ፣ሞትና ጋብቻ ምዝገባ ቢሮ መረጃችሁን መቀበሉን በማረጋገጥ ኢ-ሚይል ይልክላችኋል።

ደረጃ 6

በዚህ ጊዜም የልደት የምስክር ወረቀት ከፈለጋችሁም ኣብራችሁ ማዘዝ ትችላላችሁ። ክፍያ ለመክፈል ቪዛ/VISA ወይም ማስተር ካርድ/ MasterCard ያስፈልጋችኋል። የልደት የምስክር ወረቀቱን ወዲያውኑ ማዘዝ ካልፈለጋችሁም በሌላ ጊዜ ለማዘዝ (በሚከተለው ድረ ገፅ [www.justice.tas.gov.au/bdm](http://www.justice.tas.gov.au/bdm) ወይም በኣካባቢያችሁ ያለውን የሰርቪስ ታዝማኒያ ማእከል/ Service Tasmania centre በመቅረብ ማመልከት ትችላላችሁ)።

የወረቀት የምዝገባ ቅፅ መሙላት ከመረጣችሁ ደግሞ ወደ ልደት፣ ሞትና ጋብቻ ቢሮ በስልክ ቁጥር 6165 3450 ደውላችሁ ብትነግሯቸው ሊልኩላችሁ ይችላሉ።

የልደት ምዝገባ ቅፁን ለመሙላት የምትቸገሩ ከሆነ ወደ ልደት፣ ሞትና ጋብቻ ቢሮ ወይም ቀጥሎ ወደ ተዘረዘሩት ድርጅቶች በመገናኘት መጠየቅ ትችላላችሁ።

ማይግራንት ሪሶርስ ሴንተር ደቡባዊ ታዝማኒያ/ Migrant Resource Centre Southern Tasmania

በድረገፅ [www.mrctas.org.au](http://www.mrctas.org.au/) (በቅርብ ጊዜ ለመጡ ስደተኞችና ተጠላዮች).

ኢሜይል፡ settlement@mrctas.org.au

በስልክ ቁጥር 03 6221 0999

ማይግራንት ሪሶርስ ሴንተር ሰሜናዊ ታዝማኒያ/ Migrant Resource Centre Northern Tasmania

በድረገፅ [www.mrcltn.org.au](http://www.mrcltn.org.au/) (በቅርብ ጊዜ ለመጡ ስደተኞችና ተጠላዮች).

በስልክ ቁጥር 03 6332 2211

ለተርጓሚና ኣስተርጓሚ ኣገልግሎት (TIS National) on 131450